Document ID: 31998R0624

KOMMISSIONENS FORORDNING (EF) Nr. 624/98 af 19. marts 1998 om ændring af forordning (EF) nr. 1423/95 om gennemførelsesbestemmelser for import af sukkerprodukter, undtagen melasse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1599/96 (2), særlig artikel 15, stk. 4, og
ud fra følgende betragtninger:
Ifølge artikel 1, stk. 2, i Kommissionens forordning (EF) nr. 1423/95 (3), senest ændret ved forordning (EF) nr. 1143/97 (4), fastsættes de repræsentative priser på verdensmarkedet, på grundlag af hvilke tillægstolden fastsættes, for hvert produktionsår efter proceduren i artikel 41 i forordning (EØF) nr. 1785/81 og ændres, hvis beregningsgrundlaget medfører en forhøjelse eller formindskelse på mindst 0,5 ECU/100 kg;
det nugældende system medfører på grund af de stadige ændringer af de repræsentative priser på verdensmarkedet hyppige tilpasninger af tillægstolden; disse hyppige ændringer af de repræsentative priser og tillægstolden, der ofte foretages for meget små beløb, bevirker, at systemet bliver kompliceret; for at opnå forenkling og retssikkerhed for handlende og en mere rationel procedure for Kommissionen bør der ske en forhøjelse af tærsklen for ændring af de repræsentative priser på verdensmarkedet, på grundlag af hvilke tillægstolden tilpasses, til 1,20 ECU/100 kg;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
I forordning (EF) nr. 1423/95 foretages følgende ændring:I artikel 1, stk. 2, andet afsnit, ændres »0,5 ECU/100 kg« til »1,20 ECU/100 kg«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. marts 1998.

Labels: 3
17